Børtveit kraftverk

Børtveit kraftverk er eit vasskraftverk i Stord kommune i Vestland. Kraftverket vart bygd i 1921 av Stordø Kisgruber AS for å skaffa energi til gruvedrifta.

Anlegget har vorte utvida fleire gonger, og har i dag ein effekt på 2 MW og leverer 8 GWh i året. Sunnhordland Kraftlag har eigd kraftverket sidan 1972.

Børtveit kraftverk ligg ut mot sjøen på austsida av Stord.

Det første aggregatet som var i bruk på Børtveit, var ein turbin frå J. M. Voith og ein Siemens generator. Dette utstyret står no i Gruvemuseet på Litlabø.

 Kjelder 
 Nettsida til Venelaget for Gruo 
 ENERGILINK oppslagsverk

Kategori:Norske vasskraftverk
Kategori:Byggverk i Stord
Kategori:Næringsliv på Stord
Kategori:Kraftverk skipa i 1921